Άννβαϊλερ

Το Άννβαϊλερ αμ Τρίφελς (γερμ. Annweiler am Trifels), ή απλώς Άννβαϊλερ, είναι μικρή πόλη της Γερμανίας στη Ρηνανία-Παλατινάτο, με πληθυσμό 7.099 κατοίκους το 2021 (από 5.700 στη δεκαετία του 1960). Είναι κτισμένη στις όχθες του ποταμού Κουάιχ, 12 χιλιόμετρα δυτικά του Λαντάου, στο νότιο μέρος του δρυμού του Παλατινάτου (περιοχή γνωστή ως Βάσγκαου). Το Άννβαϊλερ περιβάλλεται από υψηλούς λόφους, από τους οποίους εξάγεται περίφημος κόκκινος ψαμμίτης. Στην έκδοση του 1911 της Εγκυκλοπαίδειας Μπρόκχαους, η περιοχή γύρω από την πόλη αναφέρεται ως «Pfälzer Schweiz».Το λήμμα «Annweiler» στο Brockhaus Kleines Konversations-Lexikon του 1911 (στα γερμανικά)

Στον λόφο Ζόνενμπεργκ πάνω από την πόλη (υψόμετρο 493 μέτρα) βρίσκονται τα ερείπια του μεσαιωνικού Πύργου Τρίφελς, όπου είχε φυλακισθεί κατά το ταξίδι της επιστροφής του από τη Σταυροφορία ο Ριχάρδος ο Λεοντόκαρδος επί τρεις εβδομάδες το 1193 από τον Αυτοκράτορα Ερρίκο ΣΤ΄.

Σήμερα ο τουρισμός αποτελεί βασική πηγή εσόδων για το Άννβαϊλερ. 

Το Άννβαϊλερ αποτελεί έδρα ενός «συλλογικού δήμου» (Verbandsgemeinde) με την ίδια επωνυμία, Άννβαϊλερ αμ Τρίφελς.

 Παραπομπές 

Πηγές
 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμος 5, σελ. 762

Εξωτερικοί σύνδεσμοι


Αννβαιλερ